tomron87/hebrew-wikipedia-sentences-corpus huggingface dataset:
השיר נכתב על ידי מיכאל ליאני ואורי פרץ, הוא עוסק בתרבות הדייטים המודרנית ומבטא את קולה הפנימי של אישה המשתוקקת לחיזור בעידן בו קיים שוויון מגדרי ומתבסס על הלחן של מוראד.
ב-24 באוגוסט 2023 יצא לאור וידאו קליפ של השיר בבימוי ועריכה של מיכאל ליאני.
בקליפ נראית ריף כהן בזמן שהיא בדייט עם גבר במסעדה והוא צולם במסעדת ג'וז ולוז שבתל אביב.
ביוני 2024 נכלל השיר באלבום האולפן הרביעי של כהן, "חור בלב".
סאלם סאלח סאלם בן בריכ הוא פוליטיקאי תימני שכיהן כראש ממשלת תימן מ-3 במאי 2025 עד 15 בינואר 2026. כיהן גם כשר האוצר של תימן.
בין 19 בספטמבר 2019 ל-26 בדצמבר 2020 כיהן כשר האוצר של תימן בממשלתו של מעין עבד אל-מלכ סעיד.
ב-3 במאי 2025 מונה לראש ממשלת תימן, לאחר התפטרותו של אחמד עוואד בן מובארכ.
ב-15 בינואר 2026 התפטר והוחלף על-ידי שאאע א-זנדאני.
סאלם מוחמד אל-חזמי היה טרוריסט סעודי שהיה אחד מחוטפי טיסה 77 של אמריקן איירליינס, שהתנגשה בבניין הפנטגון.
סאלם מוחמד אל-חזמי נולד ב-2 בפברואר 1981 במכה שבערב הסעודית.
יש דיווחים שהוא נלחם באפגניסטן עם אחיו, נאווף אל-חזמי, ודיווחים אחרים אומרים שהשניים נלחמו יחד בצ'צ'ניה.
סאלם אל-חאזמי היה יוצא אל-קאעידה כשנבחר להשתתף בפיגועי 11 בספטמבר.
למודיעין האמריקני נודע על מעורבותו של אל-חזמי באל-קאעידה כבר ב-1999, אך הוא לא הוכנס לרשימות מעקב.
בנובמבר 2000 הוא ואחמד אל-גמדי טסו לביירות, אם כי בטיסות נפרדות.
על פי ה-FBI, אל-חזמי נכנס לראשונה לארצות הברית ב-29 ביוני 2001, אף על פי שישנם דיווחים לא מאומתים רבים שהוא התגורר בסן אנטוניו, טקסס, עם חוטף נוסף סטאם א-סוקמי הרבה קודם לכן.
אל-חזמי עבר לפטרסון, שם התגורר עם האני חנג'ור.
שניהם היו בין חמשת החוטפים שהגישו בקשה לתעודות זהות של וירג'יניה במחוז ארלינגטון של מחלקת הרכב של וירג'יניה ב-2 באוגוסט 2001, אף על פי שאל-חזמי כבר החזיק בתעודת זהות של ניו ג'רזי.
ב-27 באוגוסט רכשו האחים נוואף וסאלם אל-חאזמי כרטיסי טיסה מסוכנות Travelocity באמצעות כרטיס הויזה של הראשון.
סאם וקאט היא קומדיית מצבים לנוער, שבמקור שודרה מ-8 ביוני 2013 ועד 17 ביולי 2014, בערוץ ניקלודיאון.
סדרה זו היא סדרת ספין אוף של שתי הסדרות iCarly וויקטוריוס.
בסדרה מככבות ג'נט מקארדי בתור סאם פאקט ואריאנה גרנדה בתור קאט ולנטיין.
שתי הבנות נפגשות במקרה תוך כדי הרפתקה מוזרה והופכות להיות שותפות לדירה.
לאחר מכן הן מקימות יחד עסק שמרטפות כדי להרוויח כסף.
ב-29 בנובמבר 2012 הוחלט להעלות את התכנית עם 20 פרקים.
הצילומים התחילו בינואר 2013 והיא הושקה ב-8 ביוני 2013. ב-11 ביולי 2013 הוחלט להכפיל את מספר הפרקים ל-40.
בפגישה של ניקלודיאון שנקבעה מראש ב-13 במרץ 2014 בה השתתפו מפרסמי התוכנית, ראש התכנות, רוסל היקס, קבע כי "סם וקאט" תמשיך לעונה שנייה.
מפיק הסדרה דן שניידר סיפר לבלוג השבועי Adweek שהעונה השנייה של התוכנית אמורה להיות באורך של 20 פרקים.
לאחר מכן, באותו החודש, מקורות אחרים בחברת ניקלודיאון קבעו כי ההחלטה לחדש את התוכנית בעונה שנייה אינה החלטה רשמית.
ב-3 באפריל 2014, ניקלודיאון שמו את התוכנית בהפסקת ייצור, מה שגרם ליצירת שמועות רבות על ביטול התוכנית.
לאחר ששודרו 33 פרקים מהתוכנית, ניקלודיאון הוציאו פרומו שמבשר כי נותרו עוד שני פרקים שיעלו לאוויר.
ב-13 ביולי 2014, לאחר שלושה חודשים של הפסקה, ניקלודיאון ביטלו את התוכנית, לאחר שהפיקו 36 פרקים מתוך 40. כלי התקשורת ייחסו את הביטול לבעיית שכר בין ג'נט מקארדי לאריאנה גרנדה וניקלודיאון, לריב בין מקארדי וגרנדה ולרצון של שתי השחקניות להמשיך לפרויקטים אחרים.
הפרק האחרון שודר ב-14 ביולי 2014, ביום בו התקיים טקס פרסי בחירות הספורט של הילדים של ניקלודיאון הראשון.
מאז שקרלי שיי עברה לגור באיטליה ביחד עם אביה (בפרק האחרון של iCarly), סאם פאקט התחילה לטייל עם האופנוע שלה לחוף המערבי ועוצרת בוינס, שכונה הנמצאת בלוס אנג'לס.
היא מבחינה בכך שקאט ולנטיין הושלכה לתוך משאית זבל ומצילה אותה.
קאט עברה לגור לקראת סוף ויקטוריוס עם סבתה נונה בדירתה, עד שסבתה עוזבת את הדירה הזו ועוברת לבית אבות הנקרא "מרחבים לקשישים".
סאם מציעה לקאט להפוך לשותפות לדירה לאחר שזה קורה.
כדי להרוויח כסף, חוץ מלעבוד לאחר בית הספר, סאם וקאט מקימות עסק שמרטפות שנקרא "שירותי הבייביסיטר הכיפיים והמגניבים של סאם וקאט", שמוביל אותן לסדרת הרפתקאות מצחיקות ומעניינות.
חוץ מנונה, אנשים נוספים המעורבים בחייהן של סאם וקאט הם דייס, ילד שגר בדירה שלידם, שידוע בסיוע לאנשים שונים כדי להרוויח כסף וגומר, מתאגרף מקצועי ב-MMA שמתאפיין בהתנהגות טיפשית, אותו דייס מנהל, אף על פי פער הגילאים הגדול ביניהם.
סאם פאקט (ג'נט מקארדי)- חברה טובה של קאט.
מכירות כשהיא מצילה את קאט ממשאית זבל.
אוהבת לאכול בשר ועושה את זה כמעט כל הזמן.
מאוד קשוחה ולא כדאי להתעסק איתה.
שונאת את אמא שלה וכמעט כל החברים במשפחה שלה פושעים.
קאט ולנטיין (אריאנה גרנדה)- נערה בעלת שיער אדום ולא-חכמה במיוחד.
חברה מאוד טובה של סם.
לומדת בבית ספר לאומנויות והיא מאוד מוכשרת בשירה.
דייס קורליאון (קמרון אוקסיו)- ילד בן 12 ושכן של סאם וקאט.
בעל קשרים בעיקר עם סוחרים.
יש לו שיער מתולתל ומדהים, ולפעמים חושבים שהוא מזויף.
מסתובב הרבה עם סאם וקאט, ולפעמים יש לו בעיה שצריך לפתור.
נונה (מרי צ'יטם)- סבתה של קאט.
לרוב מספרת סיפורים משעממים שאף אחד לא רוצה לשמוע.
בעבר גרה עם קאט, אבל עברה לבית אבות בעיר בשם "מרחבים לקשישים".
גומר (זורן קורץ)- מתאבק מקצועי וחבר טוב של דייס.
טיפש מאוד, ולרוב מתנהג כמו ילד.
דייס הוא המנהל שלו, ואף על פי שהוא מבוגר ממנו בהרבה, דייס הוא כמו אבא בשבילו והוא דואג לו.
לפעמים מסתובב עם החבורה, ומנסה לפתור איתם את הבעיות בסדרה.
הרב - שכן של סאם וקאט.
נראה כמו הומלס, אבל מתואר שהולך לו טוב בחיים ושהוא עשיר.
רנדי - ילד מהשכונה של סאם וקאט.
כל הזמן אומר "!!I'm Randy" (אני רנדי).
גוון ורובי - (סופייה גרייס ורוזי) הפרחחיות הבריטיות.
שתי בנות מתוקות למראה אך ערמומיות ומתוחכמות.
הופיעו בשני פרקים, בפרק הראשון רימו את דייס וקאט, השיגו 500 דולר מדייס ואת האופניים של קאט, ולאחר הנקמה בהן דייס וקאט קיבלו את הדברים שלהם בחזרה.
בפרק השני הן מצטערות על הרמאות שלהן בפרק שלפני, אך למעשה הן מרמות את סאם וקאט שוב- הפעם גורמות להן לריב גדול במיוחד.
סאם וקאט גילו את התוכנית של הפרחחיות, והן מתנקמות בהן שוב.
בחלק מהפרקים של סאם וקאט התארחו דמויות מ-iCarly ומוויקטוריוס.
מלאני (ג'נט מקארדי) - האחות התאומה של סאם.
הופיעה באחד מהפרקים של iCarly.
היא הופיעה בפרק "מחלת התאומים", שם, אחרי שקאט עשתה מתיחה לסאם, סאם קראה לה לבוא כדי שתוכל לנקום בקאט.
סייקוביץ - מורה בבית ספר של קאט.
הופיע בפרק "אמא גומר", ששם נתן לסם ולקאט להשתמש בכיתה שלו כדי שגומר יוכל לעבוד על אמא שלו שהוא מורה להיסטוריה.
פרדי בנסון (נייתן קרס) - אחת מהדמויות הראשיות ב-iCarly.
ב"סאם וקאט", הופיע בפרק "קפיצת דגי הטונה הקטלניים", ששם, אחרי שסאם הסתובבה עם ג'ייד ושכחה את קאט, קאט קראה לפרדי כדי לגנוב את אחד מהחברים של סאם.
בסוף אותו הפרק, הוא נפל לבריכת דגי טונה טורפים יחד עם רובי, והובא לבית חולים.
מריסה בנסון - אמא של פרדי.
עשתה הופעה קצרה בפרק "קפיצת דגי הטונה הקטלניים", עם פרדי.
ג'ייד ווסט - (אליזבת גיליס) אחת הדמויות הראשיות בוויקטוריוס.
נערה מרשעת, צינית ושלילית, בעלת כישרון לשירה.
הופיעה בפרק "קפיצת דגי הטונה הקטלניים", ששם קאט קבעה איתה לעשות עבודה לבית ספר, וקאט ניסתה שהן לא ייפגשו כי חשבה שהן יהרגו אחת את השנייה אבל לאחר מכן היא פגשה את סאם והן גילו שיש להם הרבה במשותף.
לכן, הן הסתובבו הרבה ביחד, ושכחו את קאט, לאחר שקאט הרגישה לא שייכת הזמינה את פרדי בנסון, בן הזוג לשעבר של סאם בכך שאמרה לו שסאם נדרסה וניסתה לגרום לסאם לקנא בכך שהיא מבלה איתו וג'ייד הציעה רעיון שסאם תבלה עם רובי, נער חנון שקאט מחבבת אותו.
רובי שפירו - (מאט בנט) אחת מהדמויות הראשיות בוויקטוריוס.
נער חנון ומאוהב בקאט, והיא מאוהבת בו.
הופיע בפרק "קפיצת דגי הטונה הקטלניים", ששם סאם הזמינה אותו לדייט להתנקם בקאט אחרי שקאט הזמינה את פרדי להסתובב איתה.
הוא ראה את סאם קופצת מעל בריכת דגי טונה קטלניים, אבל נפל אליה יחד עם פרדי, ולכן הוא פונה לבית חולים, וגם כשהוא בבית החולים יש לו כוח לשיר.
נורה דרשליט - ילדה מנודה חברתית.
הופיעה בשני פרקים ב-iCarly, בהם היא חטפה את חברי iCarly, אבל הושלכה לכלא.
הופיעה בפרק "סופר פסיכו", ששם היא ברחה מהכלא, ותכננה לסגור חשבון עם קארלי, סאם, ופרדי.
היא רצתה לנקום בסאם, ולכן היא חטפה את דייס (ובהמשך את קאט), ותכננה לעשות פאה מהשיער שלו.
בסוף, סאם החזירה אותה לכלא.
גיבי קרלסון - (נואה מונק) אחת הדמויות הראשיות בiCarly.
הופיע בפרק "סופר פסיכו", ששם אמר לנורה שסאם נמצאת בלוס אנג'לס.
לאחר מכן, הוא אומר את זה לסאם.
בסוף, הוא הופך להיות חבר של נבל.
נבל פפרמן - דמות מ-iCarly.
בעבר ניסה להרוס את תוכנית הרשת iCarly, כי קרלי לא רצתה לנשק אותו.
הופיע בפרק "סופר פסיכו", ששם מסופר שהוא נדבק ממחלה על ידי קיפוד (כנראה מהקיפוד שלו ב-iCarly), והובא לבית חולים כדי שהמגפה לא תתפשט.
סאם וקאט מבקרות אותו כדי שייתן להן עצות איך להציל את דייס מנורה.
בסוף, הוא בורח מבית החולים, ונהיה חבר של גיבי.
נער לא מקובל בחברה שרק מחכה לנשיקה או אהבה מבת, מה שכנראה לא יזכה לו אף פעם.
מופיע בפרק בכך שמעודד את גומר על זה שהוא מבין את ההרגשה שלו בתור דמות לא ראשית, ובסוף הפרק סחף את השחקנים לריקוד.
בחלק מהפרקים מתארחים דמויות מסדרות של אותו יוצר של הסדרה הזאת:
סטייסי דילסון - ילדה עם בעיית היגוי.
הופיעה בפרק "משוגעת על כל נעל", שבו היא נפצעה בזמן רכיבה באופניים ואושפזה בבית החולים.
בזמן התאונה, נעל אחת שלה עפה, וקאט מצאה אותה, וכדי להשיג את הנעל השנייה, ביקרה אותה בבית החולים וגנבה את הנעל.
הופיעה גם בכמה פרקים בicarly.
קוקו וקסלר - בחורה שמנה מאוד.
הופיעה בפרק "בעיות מחלקה ראשונה", שבו סאם וקאט פגשו אותה בשדה התעופה, משום שנסעה לחתונה של החבר לשעבר שלה, שהתחתן עם אמא שלה.
סטיב המשוגע - בחור משוגע שלא עומד במצבי לחץ.
עשה הופעה קצרה ב"סופר פסיכו", ששם היה באחד מהתאים בבית החולים שנבל מאושפז בו.
שלא כמו ב"דרייק וג'וש", הוא שם מסכה בסדרה, משום שמי ששיחק אותו לא היה ג'רי טריינור (מי ששיחק אותו ב"דרייק וג'וש").הוא לא השתתף משום שמי ששיחק את סטיב היה מי ששיחק את ספנסר בicarly.
באוגוסט 2012, ניקלודיאון אישרו שדן שניידר, היוצר של הסדרות "איי קרלי" ו"ויקטוריוס", יצור ספין אוף של שתי הסדרות הנקרא "סאם & קאט", והסדירו תאריך השקה לפרק הפיילוט.
בהתחלה, התוכנית נקבעה לצילום של 20 פרקים בנובמבר וההשקה הייתה מתוכננת להתקיים ב-2013. הצילומים החלו בינואר 2013 וחמישה חודשים לאחר מכן, ב-8 ביוני, "סם וקאט" הושקה בארצות הברית.
מספר שבועות לאחר מכן, ב-11 ביולי, ניקלודיאון הכפילו את מספר הפרקים מ20 ל-40. הצילומים החדשים תוכננו להתחיל בתחילת חודש ספטמבר 2013, כדי להשלים את החלק השני של התוכנית.
במקור, שניידר רצה שהשקת התוכנית תתקיים ב-23 במרץ 2013, באותו הזמן שבו טקס פרסי בחירת הילדים של ניקלודיאון 2013 מתרחש; בהמשך, ניקלודיאון רצו שהתוכנית תושק בסתיו.
ב-18 באפריל 2013, שתי הכוכבות של הסדרה ג'נט מקארדי ואריאנה גרנדה אישרו בחשבונות הטוויטר שלהן שההשקה נקבעה לחודש יוני.
ב-2 באפריל 2014, ניקלודיאון קבעו כי התוכנית תהיה בהפסקה זמנית.
אף על פי שהתעקשו על העובדה שהתוכנית לא בוטלה, אנשים רבים ברשתות החברתיות שיערו שהיא כן, בעקבות שמועות רבות על סכסוך בין ג'נט מקארדי לרשת ניקלודיאון, הקריירה המוזיקלית של גרנדה שזכתה להצלחה רבה והרצון של שתי השחקניות להתקדם ולעבור לפרויקטים ומסגרות אחרות.
ב-13 ביולי 2014, ניקלודיאון אישרו שהתוכנית בוטלה והפרק האחרון יהיה #מתפאים, ששודר לראשונה ב-14 ביולי 2014, ארבעה ימים לאחר מכן.
בישראל, הפרק האחרון שודר ב-7 בינואר 2015.
בשנת 2014, ג'נט מקארדי נעדרה מטקס פרסי בחירת הילדים של ניקלודיאון שנערך באותה השנה, שם התוכנית זכתה בפרס "תוכנית הטלוויזיה האהובה ביותר" ואריאנה גרנדה זכתה בפרס "שחקנית הטלוויזיה האהובה ביותר".
מקארדי הסבירה את היעדרותה בכך שניקלודיאון התנהגו אלייה ביחס לא הוגן ושאמה לימדה אותה שלעשות את המעשה ההוגן והנכון הוא תמיד הדבר הכי חשוב, לכן בחרה לא להגיע.
ב-2 באפריל 2014, למרות הדיווחים שהצילומים לעונה השנייה מתקרבים ושנשארו רק עוד ארבעה פרקים שלא יצרו אותם עוד, ניקלודיאון לפתע החליטו לשים את התוכנית בהפסקה זמנית.
שמועות רבות רצו על כך שיש לג'נט מקארדי ולאריאנה גרנדה בעיות עם הרשת בנושא משכורת בהתאם; מקארדי טענה כי ניקלודיאון משלמים לגרנדה יותר מאשר לה.
לאחר מכן, גרנדה לקחה את הנושא לרשתות החברתיות כדי להכחיש את טענות האשמה כלפייה.
בהמשך, ניקלודיאון הודיעו כי ההפסקה הזמנית הזו הייתה מתוכננת מראש עוד לפני שכל העניינים קרו ושהתוכנית אינה מבוטלת.
אף על פי כן, שלושה חודשים לאחר מכן, ניקלודיאון הודיעו כי התוכנית מבוטלת (ב-14 ביולי 2014)
בחודשים בין לבין, השמועות על הסכסוך בין ג'נט לאריאנה רצו הרבה ובמלא מקומות.
זאת אומרת, היא מכירה אותי כל כך טוב ואני מכירה אותה כל כך טוב שאני חושבת שזה היה ביש מזל שהדברים קרו לא בהלכה".
פרק הפיילוט של התוכנית שודר לראשונה בניקלודיאון, ב-8 ביוני 2013 עם קהל של 4.2 מיליון צופים בחי.
הפרק השני, ששודר שבוע לאחר מכן, זכה לקהל של 2.6 מיליון צופים בחי.
הפרק הנצפה ביותר הוא "#קפיצת_דגי_הטונה_הקטלניים: #פרדי #ג'ייד #רובי" שעלה לאוויר ב-18 בינואר 2014, עם 4.8 מיליון צופים בחי.
הפרק השני הנצפה ביותר הוא פרק הפיילוט (4.2 מיליון בחי), בעוד שהפרק הכי פחות נצפה הוא "#כספת_סודית" ששודר ב-5 באוקטובר 2010 עם סכום של 2.0 מיליון צופים בחי.
בבריטניה, השקת הסדרה גררה 340,000 צופים בחי, הכי הרבה לאותו שבוע ופרק הספיישל של ליל כל הקדושים שהושק ב-26 באוקטובר 2013 גרם ל-210,000 אנשים להישאר באותו מקום.
התוכנית עלתה לאוויר בערוץ ניקלודיאון באופן עולמי.
היא הושקה בקנדה ב-12 באוגוסט 2013, בערוץ YTV וב-7 בספטמבר 2013, בערוץ המקורי.
התוכנית הוצגה בתצוגה מקדימה ב-1 בספטמבר 2013 בארצות הברית ובאירלנד.
בניו זילנד ובאוסטרליה היא הוצגה מקדימה ב-30 בספטמבר 2013 והושקה ב-7 באוקטובר 2013 וב-11 באוקטובר 2013. בדרום מזרח אסיה התוכנית עלתה לאוויר ב-19 באוקטובר 2013.
שנהטקסקטגוריההמועמדתוצאה2014פרסי בחירת הילדים של ניקלודיאון 2014תוכנית הטלוויזיה האהובה ביותר"סם וקאט"שחקנית הטלוויזיה האהובה ביותרג'נט מקארדיאריאנה גרנדהפרסי בחירת הנוער 2014הקומדיה הנבחרת"סם וקאט"פרסי בחירת הילדים של ניקלודיאון מקסיקו 2014התוכנית הבינלאומית האהובה ביותר"סם וקאט"
סמאול (סאם) גיבנס Givens, נולד ב-9 באוגוסט 1989) הוא כדורסלן אמריקאי שמשחק בעמדות הסמול פורוורד וה-פאוור פורוורד בקבוצת קאוהוג'וקי מהליגה הראשונה בפינלנד
גיבנס החל את קריירת הכדורסל המקצועית שלו בקבוצת אריס ליוורדן מליגת העל ההולנדית, אתר הכדורסל Eurobasket.com העניק לו את תואר ה-MVP של העונה הסדירה בליגה, למרות זה גיבנס לא זכה בתואר בתקופתו באריס לאחר שהפסיד עם קבוצתו באותה עונה בגמר הליגה לBS ליידן.
ב-19 ביוני 2013 חתם לשנה בקבוצת ALM אוורה מליגת המשנה בצרפת .
ב-15 בספטמבר 2015 חתם בקבוצת מכבי רעננה מהליגה הלאומית בעונתו השלישית בקבוצה העמיד מספרים טובים שקלע 18.3 נק' למשחק, 9.5 ריבאונדים, 3.5 אסיסטים ו1.6 חטיפות למשחק.
גיבנס נבחר לחמישית הליגה על ידי האתר Eurobasket.com .
ב-3 ביוני 2018 חתם לשתי עונות בקבוצת מכבי חיפה, והצטרף למאמנו ברק פלג .
סמואל אדוארד האצ'ינסון הוא כדורגלן אנגלי שמשחק בעמדת הקשר בקבוצת וימבלדון.
סאם האצ'ינסון החל לשחק באקדמיה לכדורגל של צ'לסי בגיל תשע.
בשנת 2007, בגיל 18 הוא חתם על החוזה עם הקבוצה הבוגרת.
הוא לא היה שותף למשחקים רבים של הקבוצה ואף עזב את הכדורגל המקצועי לתקופה קצרה עקב פציעה.
בשנת 2012 הוא הושאל לנוטינגהאם פורסט.
בשנת 2014 הוא הגיע לשפילד ונסדיי לחודש השאלה ובסיומו חתם על החוזה.
סאם האטצ'ינסון שיחק במועדון מספר עונות עד שחוזה שלו הסתיים בקיץ 2020. לאחר סיום החוזה סאם האטצ'ינסון עבר ל"פאפוס" מקפריסין.
בינואר 2021 חזר שפילד ונסדיי.
ביולי 2022 חתם ברדינג לשנתיים.
בדצמבר 2024 חתם בוימבלדון מהפוטבול ליג השנייה.
סאם האצ'ינסון שיחק בנבחרות הנוער של אנגליה לגילאי 18 ו-19. הוא זומן גם לנבחרת עד גיל 21 ואף לא שותף למשחק עקב פציעה.
סאם כהמבה קוטסה (; נולד ב-1 בפברואר 1949) הוא פוליטיקאי ועורך דין מאוגנדה.
הוא שר החוץ בקבינט של אוגנדה מאז 13 בינואר 2005. נוסף על כך, הוא חבר הפרלמנט הנבחר במחוז מאווגולה במחוז סמבולה.
הוא היה נשיא העצרת הכללית של האומות המאוחדות במהלך מושבה ה-69 שלה בשנים 2014–2015.
קוטסה נולד ב-1 בפברואר 1949. הוא למד בתיכון מבאררה, ולאחר מכן למד באוניברסיטת מקרה תואר ראשון במשפטים, עוד כשהאוניברסיטה היה חלק מאוניברסיטת מזרח אפריקה.
כמו כן, הוא בעל תואר ראשון בפרקטיקה משפטית, שהושג מהמרכז לפיתוח משפט בקמפלה.
בין השנים 1973–2001 עסק סאם קוטסה בפרקליטות פרטית.
הוא חבר במפלגה של תנועת ההתנגדות הלאומית.
בשנת 2011 הואשם קוטסה בחקירה פרלמנטרית בקבלת שוחד כבעיטות של חברת הנפט האירית Tullow Oil.למרות הקריאות של חברי פרלמנט להתפטר יחד עם הנאשמים האחרים, עורך דין, סברינו טווינוביוזיה, הצליח לתבוע בהצלחה את היועץ המשפטי לממשלה ולעצור את ההליכים ולחסום את הקריאות להתפטרות.
בעקבות חשד נוסף סביב האירוע כתוצאה מתיק בית המשפט של טולו נפט עם המורשת נפט בגין מסה על נכסי אוגנדה, כונסה ועדה פרלמנטרית אד-הוק לבדיקת המשך טענות השחיתות.
מאחר שאפריקה אמורה הייתה לכהן כנשיאות המושב שישים ותשע של העצרת הכללית של האו"ם (אונ"א), המועצה המנהלת של האיחוד האפריקאי בחרה בו פה אחד להיות המועמד שלהם לאחר פרישתו של שר החוץ הקמרוני פייר מוקוקו מבונג'ו.
מועמדותו אושרה פה אחד במהלך ישיבת השרים ה־17 של התנועה הלא-מתואמת, שהתקיימה באלג'יר, אלג'יריה במאי 2013. הוא נבחר רשמית על ידי ה־UNGA ב־11 ביוני 2014.
מכיוון שקוטסה הגן על החוק המפלה נגד הומוסקסואליות באוגנדה, 2014, ארגוני זכויות האדם הרגישו כי עמדתו הנשיאותית של האו"ם אינה תומכת בערכים המגולמים בהצהרה האוניברסלית על זכויות האדם של האו"ם.
בעתירה התבקש שר החוץ של ארצות הברית ג'ון קרי לבטל את אשרת קוטסה ובכך למנוע ממנו לקחת על עצמו את תפקיד נשיא ה־UNGA.
סמואל דניסון מרטין הוא מוזיקאי, זמר, פזמונאי ומפיק תקליטים זוכה פרס גראמי.
מרטין נולד בעיר ניו יורק וגדל באגם אוסווגו שבמדינת אורגון.
הוא למד במכללת ברקלי למוזיקה במשך כשנתיים.
הפריצה המקצועית של מרטין הגיעה עם כתיבתו והוצאתו של השיר "Daylight" של להקת מארון 5. בשנת 2014 מרטין שר וכתב את השירים "Lovers on the Sun" ו-"Dangerous" של דייוויד גטה מרטין שיתף פעולה גם עם זיגי מארלי בשיר "Lighthouse" מתוך אלבומו Fly Rasta.
בשנת 2015 זכה האלבום בפרס הגראמי לאלבום הרגאיי הטוב ביותר.
סאם מקארתי הוא שחקן אמריקאי.
מקארתי נולד ב-15 במרץ 2002 בניו יורק סיטי, לקרול שניידר ולשחקן אנדרו מקארתי.
מקארתי סיים את בית הספר המקצועי לילדים בניו יורק בשנת 2020.
בשנת 2016, מקארתי ערך את הופעת הבכורה שלו במשחק בסדרת הדרמה "המשפחה".
בהמשך הופיע מקארתי במגוון סדרות טלוויזיה, כולל סדרת הקומדיה "המופע של ג'ף גפיגן", "הרשימה השחורה" וסדרת הדרמה "קונדור".
מקארתי ערך את הופעת הבכורה שלו בסרט העלילתי בדרמת הנעורים "All These Small Moments", שהוקרן בבכורה בפסטיבל הסרטים טרייבקה באפריל 2018.
משנת 2019 עד 2022 שיחק בסדרת הקומדיה השחורה של נטפליקס "בשבילי אתם מתים" בתפקיד צ'רלי הארדינג, בנה של הדמות הראשית (כריסטינה אפלגייט).
סאם הארדי (26 באוגוסט 1882 - 24 באוקטובר 1966) היה כדורגלן אנגלי ששיחק בעמדת השוער.
בשנת 1902 חתם הארדי בקבוצת צ'סטרפילד מהליגה הלאומית באנגליה.
הארדי רכש במהרה מוניטין של שוער מוצלח והחל למשוך את תשומת הלב של המועדונים הטובים באנגליה.
במאי 1905 חתם הארדי במועדון הכדורגל האנגלי ליברפול, ובמהרה נעשה שם לשוער המרכזי של הקבוצה.
באותה עונה ליברפול זכו באליפות בליגה האנגלית הראשונה, בפעם השנייה בחמש השנים האחרונות.
בעונתו השנייה בליברפול הארדי רשם-30 הופעות בליגה ובנוסף חמש הופעות בגביע האנגלי.
ב-1913 עזב הארדי למועדון הכדורגל אסטון וילה תמורת 1,500 פאונד.
הקרירה של הארדי נקטעה עקב מלחמת העולם הראשונה אך בסופה של המלחמה הוא שב לשחק באסטון וילה.
ב-1921 עזב את וילה לטובת נוטינגהאם פורסט תמורת 1,000 פאונד.
בגיל 40 סאם נפצע הארדי ופרש ממשחק פעיל.
ב-1907 זומן הארדי לראשונה לנבחרת אנגליה, וב-14 באוקטובר ערך בנבחרת הלאומית את הופעת הפתיחה נגד נבחרת אירלנד במשחק בו נצחו האנגלים בתוצאה: 1-0 והארדי שמר על אי ספיגת שער במשחקו הראשון במדים הלאומיים.
בנו ג'ק הארדי, נכדו סם, ואחיינו אדגר היו כדורגלנים גם כן.
סאם סאנדרלנד הוא רוכב אופנועי מרוץ בריטי המתחרה במרוצי ראלי רייד.
ניצח פעמיים את מרוץ ראלי דקר.
סאנדרלנד ניצח את אליפות מרוצי הבאחה של איחוד האמירויות בשנים 2010 ו-2011. בשנת 2012 ערך את הופעת הבכורה בראלי דקר, כרוכב של קבוצת הונדה.
במהלך היום השלישי של המרוץ נאלץ לפרוש בשל תקלה חשמלית באופנוע.
שנה לאחר מכן לא לקח חלק במרוץ לאחר ששבר את שני פרקי כף היד בתאונה שאירעה במהלך נסיעות המבחן לקראת המרוץ.
בשנת 2014 שב למרוץ כרוכב הונדה.
הוא ניצח את הסטייג' השני ועלה למקום השלישי בדירוג הכולל, אך נאלץ לפרוש מהמרוץ יום למחרת בשל בעיה במנוע.
מאוחר יותר באותה שנה, הוא הוחתם כרוכב בקבוצת המפעל של KTM, ניצח בשני סטייג'ים באתגר המדבר של אבו דאבי והגיע למקום השני בראלי מרוקו.
בשנת 2015 ניצח בראלי מרוקו ובשנת 2016 ניצח בראלי קו החוף של קטר.
בראלי דקר 2017 הוא ניצח את הסטייג' החמישי ועלה לראש הדירוג הכולל, מיקום עליו הצליח לשמור עד לסיום המרוץ.
בעקבות הזכייה הוענק לו גביע סגרייב באותה השנה.
בראלי דקר 2018 ניצח בסטייג' הראשון והשלישי והוביל את המרוץ בדירוג הכולל, לפני שהתרסק בסטייג' הרביעי ונאלץ לפרוש.
בשנת 2019 ניצח שני סטייג'ים וסיים במקום השלישי בדירוג הכולל, מקום בו סיים גם בשנת 2021.
בשנת 2022 עזב את הונדה ועבר להתחרות עבור קבוצת המפעל של גאס גאס.
הוא ניצח את המרוץ וקטע רצף ניצחונות של הונדה בקטגוריה.
בהמשך השנה זכה באליפות העולם בראלי-רייד.
הניסיון להגן על התואר בראלי דקר שנה לאחר מכן הסתיים בשלב מוקדם לאחר שנפצע בסטייג' הראשון ונאלץ לפרוש.
סאם הבלתי-ניתן להטבעה הוא כינוי של חתול ספינה ש"שירת" במהלך מלחמת העולם השנייה הן בקריגסמרינה (צי המלחמה של גרמניה הנאצית) והן בצי המלכותי הבריטי.
שמו המקורי של החתול אינו ידוע.
השם "אוסקר" ניתן לו על ידי צוות המשחתת הבריטית "קוזאק" שחילצה אותו מהים בעקבות טביעת ספינת הקרב הגרמנית "ביסמרק".
השם "אוסקר" נגזר מקוד האותות הבינלאומי לאות 'O'; האות מסמלת "אדם בים" באנגלית: "Man Overboard" (האיות הגרמני, "Oskar", שימש גם הוא לעיתים, מכיוון שסאם היה במקור חתול גרמני).
החתול, שהיה בעל טלאים בשחור-לבן, היה כביכול חתולו של איש צוות אלמוני ששירת על גבי ספינת הקרב הגרמנית "ביסמרק" והיה על סיפון הספינה ב-18 במאי 1941 כשהפליגה למבצע "תרגיל הריין" , המשימה היחידה של ה"ביסמרק".
ה"ביסמרק" הוטבעה לאחר קרב ימי עז ב-27 במאי, ורק 114 מתוך למעלה מ-2,200 אנשי צוותה שרדו בקרב.
שעות ספורות לאחר מכן, אוסקר נמצא צף על קרש ונמשה מהמים על ידי המשחתת הבריטית "קוזאק".
מבלי לדעת מה היה שמו המקורי על ה"ביסמרק", צוות ה"קוזאק" קרא לקמע החדש שלהם "אוסקר".
החתול שירת על סיפון ה"קוזאק" במשך מספר חודשים, בעת שהספינה ביצעה תפקידי ליווי שיירות בים התיכון ובצפון האוקיינוס האטלנטי.
ב-24 באוקטובר 1941, ה"קוזאק" ליוותה שיירה מגיברלטר לבריטניה כאשר נפגעה קשות מטורפדו שנורה על ידי צוללת U-563 גרמנית.
צוותה הועבר למשחתת הוד מלכותה "לגיון", ונעשה ניסיון לגרור את ה"קוזאק" בחזרה לגיברלטר.
עם זאת, החמרה בתנאי מזג האוויר גרמה לכך שהמשימה הפכה לבלתי אפשרית, והיה צורך לנטוש אותה.
ב-27 באוקטובר, יום לאחר מכן, טבעה ה"קוזאק" ממערב לגיברלטר.
הפיצוץ הראשוני פוצץ שליש מן החלק הקדמי של הספינה, ו-159 מאנשי צוותה נספו.
אוסקר שרד גם כאן, והובא לבסיס הצי הבריטי המלכותי בגיברלטר.
החתול, שכונה "סאם הבלתי-ניתן להטבעה", הועבר לנושאת המטוסים "רויאל אוק", שבמקרה היה לה חלק חשוב בהשמדת ה"ביסמרק" (יחד עם ה"קוזאק").
עם זאת, מזלו של סאם לא שפר עליו על סיפונה של נושאת המטוסים, ובעת חזרתה ממלטה ב-13 בנובמבר 1941, נושאת המטוסים טורפדה אף היא, הפעם על ידי U-81. נעשו ניסיונות לגרור את ה"רויאל אוק" לגיברלטר, אך זרימת המים הבלתי ניתנת לעצירה הפכה את המשימה לבלתי אפשרית.
נושאת המטוסים התהפכה וטבעה 30 מייל מגיברלטר.
הקצב האיטי שבו טבעה הספינה גרם לכך שניתן היה להציל את כל אנשי הצוות (מלבד אחד).
הניצולים, כולל סאם, שנמצא נאחז בקרש צף על ידי ספינה קטנה ותואר כ"כועס אך בלי פגיעה משמעותית", הועברו לספינת הוד מלכותה "ברק" ולאותה "לגיון" אשר חילצה את צוות ה"קוזאק".
אובדן ה"רויאל אוק" סימל את סוף הקריירה הימית של סאם.
הוא הועבר תחילה למשרדי מושל גיברלטר ולאחר מכן נשלח לממלכה המאוחדת, שם בילה את שארית המלחמה בבית יורדי ים בבלפסט שנקרא "הבית למלחים".
הוא נפטר בשנת 1955. דיוקן פסטל שלו (שכותרתו Oscar, the Bismarck's Cat) מאת האמנית ג'ורג'ינה שו-בייקר (1860–1951) נמצא ברשות המוזיאון הימי הלאומי בגריניץ'.
רשויות מסוימות מפקפקות באמיתות החתול סאם ומעלות את האפשרות שהביוגרפיה שלו אינה אלא "סיפור ים", למשל, מכיוון שקיימות תמונות של שני חתולים שונים המזוהות עם אותו החתול.
סמואל מרקס לויד וינס (נולד ב-31 במאי 1999) הוא כדורגלן אמריקאי המשחק כמגן שמאלי עבור קולורדו ראפידס מה-MLS.
וינס גדל באקדמיה של קולורדו ראפידס וחתם בקבוצה הבוגרת בפברואר 2018. הוא שיחק במועדון בין השנים 2018–2021 ורשם 49 הופעות ליגה.
באוגוסט 2021 חתם ויינס ברויאל אנטוורפן הבלגית.
בינואר 2024 חזר לקולורדו ררפידס וחתם לארבע שנים.
וינס ערך את הופעת הבכורה שלו בנבחרת ארצות הברית בפברואר 2020 במשחק ידידות נגד .
סאם חלבי (נולד ב-1989, מוכר גם בשם "צייד הצבעים") הוא אמן דרוזי בינלאומי, המוכר בסגנון השפרצת הצבע, וכן ביצירות המתבססות על הפיכת אלמנטים מציאותיים לעבודות אומנות, שהוצגו בארץ ובעולם
נולד וגדל בדלית אל-כרמל כבן זקונים לאחר תשע אחיות במשפחה דרוזית מסורתית.
אומנותו נוצרת בהשראה מתמדת עם משפחתו, בעיקר עם הוריו, גם לאחר פטירתם.
חלבי ציין בעבר כי הושפע מאוד מאימו, ממנה הוא ירש חלק מאיכויותיו האומנותיות היצירתיות.
משחר ילדותו, נהג להתבודד ולצייר במשך שעות רבות בכדי להתנסות במגוון טכניקות אמנותיות, מתוכן התמקד בסגנון האומנותי עימו הוא עובד בהווה, שהושפע מהתרבות הדרוזית ומהחיים בישראל.
חלבי הציג את עבודותיו במקומות שונים ברחבי הארץ והעולם, כולל תערוכות באירופה ובארצות הברית.
בשנת 2022, הציג את "צייד הצבעים" תערוכת יחיד בתל אביב (אוצר התערוכה: דורון פולק; מפיקים: רן לבדי, טלי בן סירא ואיריס אלחנני), אשר השתרעה על פני 1,000 מ"ר והתבססה על סגנון האומנות המזוהה עימו.
לתערוכה הגיעו מעל 25,000 מבקרים במשך שבוע ימים, והיא זכתה לביקורות נלהבות מחוגים שונים.
באפריל 2023, זכה חלבי להכרה עולמית כאשר פתח לראשונה את "בית הצבעים", בית הילדות בו גדל עם משפחתו בדליית אל כרמל.
הפרויקט הוא מוזיאון אמנות ומרכז מבקרים שפתוח במהלך כל ימות השבוע לקהל הרחב.
כלל קירות המבנה (כ-600 מ'), על ארבע הקומות שלו, נצבעו על ידי חלבי במאות גוני צבע בכדי להפוך אותו לפסל אדריכלי סביבתי, הראשון מסוגו בישראל.
את הפרויקט ביצע חלבי בעזרת חברת הצבע הישראלית "נירלט" שתמכה בו ותרמה לטובת המיצג כ-1,800 ליטר צבע.
חלבי תיאר את המיזם כבית בו עבר את השמחות, את הקשיים, את ההתמודדות ואת האובדן, שהחל לאחר מות אימו - חלבי החליט לצבוע את העבר ולשמר את הזיכרון ללא חשיבות לערך נדל"ני או לחומר, תוך הצגת סיפור חייו.
נכון לאפריל 2025, כמיליון איש ביקרו במיזם, שהפך לאטרקציה תרבותית, מוקד משיכה לתיירים ואוהבי אמנות מהארץ והעולם.
בנוסף, חלבי הוכרז כישראלי עם הכי הרבה צפיות ברשתות החברתיות, עם יותר מ-90 מיליון צפיות ברחבי העולם, ברשת אינסטגרם לבדה.
חלבי נשוי לירין ואב לשתי בנות.
חלבי שיתף פעולה עם מותגים בינלאומיים בסגמנטים שונים.
בין הפרויקטים הנ"ל ניתן לציין:
פרויקט עם חברת Monday.com - במסגרתו הוצגו יצירותיו בבניין האו"ם בניו יורק, כחלק מפרויקט "יוצרים תקווה" המשלב אמנות עם מסרים של תקווה וחיבור בין קהילות שונות.
מייצגים בכיכר החטופים בתל אביב בשיתוף פעולה עם נירלט - עקב אירועי שבעה באוקטובר וסוגיית החטופים, יצר חלבי בשיתוף עם חברת נירלט, מיצג אמנותי "עכשיו!" שעסק בקשר בין אמנות לתודעה חברתית, תוך שילוב של צבעים ותאורה ייחודיים.
המייצג נוצר בשיתוף משפחות החטופים.
מיצב בשם "חירות" עם 120 יונים צהובות יצוקות על מוט ברזל בבטון, הזועקות לחופש.
המיזם הוקם גם הוא במטרה לעורר מודעות לנושא.
מיצג בדיסלדורף, גרמניה - חלבי עיצב את סמל העיר, גלגלת Radschlager, דמות המסמלת שמחת חיים ותרבות העיר דיסלדורף, כחלק מתרומה לקהילה המקומית.
שיתוף פעולה עם רן דנקר - קליפ השיר "חזרה למציאות" של רן דנקר צולם ב"בית הצבעים" של סאם חלבי, ומשלב אלמנטים אמנותיים ייחודיים שנוצרו על ידי חלבי.
מיצג חנוכה בקניון TLV - "יחד בונים את התקווה" הוצג במסגרת אירועי חנוכה בקניון תל אביב, במיצג חלבי יצר יער חלומות המורכב מענפי זית שעברו מסיק ובמקום זיתים הורכבו עליהם עשרות אלפי קוביות הרכבה צבעוניות.
משפחות עם ילדיהם, הפכו חלק מהיצירה והוזמנו לבנות את היצירה האופטימית שלהם.
היער משולב ברחבי הקניון ומקדם מסר של תקווה ואופטימיות.
שיתוף פעולה עם מרצדס - הציג חלבי מכונית מרצדס חשמלית בסגנון אמנות מודרני בשיתוף עם מותג היוקרה מרצדס, שהבליטו את השילוב בין טכנולוגיה לאמנות.
במסגרת תערוכת פופ-אפ בקניון רמת אביב.
קרן אתנה, תל אביב - ב־16 במאי 2017 השתתף חלבי באירוע התרמה של קרן אתנה בשיתוף בנק מסד.
הוא הציג את העבודה "פריחה", שנוצרה ממחשב ישן שעבר עיבוד אמנותי.
ההכנסות יועדו לרכישת טאבלטים למורים בחינוך המיוחד.
Art To Go Tel Aviv, מרכז עמיעד, יפו - תערוכה שהתקיימה בין 7 ל־15 באפריל 2023 במרכז עמיעד ביפו, בשיתוף עמותת הציירים והפסלים ע"ש זריצקי.
חלבי הציג בה את היצירה "עץ החיים".
"אור גדול", נמל יפו - תערוכה קבוצתית שהתקיימה במחסן 2 בנמל יפו בין 7 ל־23 בדצמבר 2023, באוצרות טלי בן סירא.
התערוכה עסקה באירועי 7 באוקטובר, והכנסותיה הוקדשו לשיקום יישובי העוטף.
חלבי הציג בה את העבודה "פריחה".
"בוחרים אמנות - בוחרים אהבה", מרכז עמיעד, יפו - פסטיבל אמנות עכשווית שנערך בין 9 ל־26 באוקטובר 2024, באוצרות איריס אלחנני ודורון פולק.
חלבי השתתף ביצירת המיצג "בואו לצייר אהבה", שבוצע יחד עם דוד ד'אור.
אירוע "גשר של תקווה" לציון 60 שנה ליחסים הדיפלומטיים בין ישראל לגרמניה, שגרירות ישראל בברלין - נערך ביולי 2025 בשגרירות ישראל בברלין ביוזמת השגריר רון פרושאור.
חלבי הוזמן להציג עבודות בנושא אחדות ושלום.
מיצג "שופך תקווה", קניון עופר רמת אביב, תל אביב - הוצג בין 6 ל־31 ביולי 2025 בשיתוף קבוצת "מליסרון".
המיצג כלל מבנה של דליים בגובה שישה מטרים השופכים קוביות הרכבה צבעוניות בקונסטרוקציה שקופה, וברכב מעוטר באלפי אלמנטים תלת־ממדיים.
"הדרוזים ואנחנו - ברית אחים" - אירוע אמנות וסולידריות שנערך ב־31 ביולי 2025 בכיכר הבימה בתל אביב ובמג'דל שמס, בהשתתפות אמנים מכל המגזרים.
חלבי יצר מיצג בנושא אחווה ואחדות.
היוזמה התקיימה בהובלת דורון פולק, עודד חוברה ואחרים, בתמיכת חמ"ל אזרחי וחברת נירלט.
תערוכת "חדרי הלב", מוזיאון לאמנות האסלאם, ירושלים - הוצגה בין 8 באוגוסט ל־18 באוקטובר 2025 במוזיאון לאמנות האסלאם בירושלים.
חלבי הציג בה את המיצב "ציפורי אהבה".
חלבי הפך לדמות בולטת בעולם האמנות בזכות פרויקטים שהבליטו את המסרים החברתיים והתרבותיים של עבודותיו.
יצירותיו מתמקדות בהנגשת אמנות לכלל הציבור, תוך הדגשת ערכים של סובלנות, רב-תרבותיות וחיזוק הקשר בין קהילות מגוונות.
באמצעות פרויקטים אלו, הוא הצליח לחבר בין תרבויות וליצור שיח אמנותי שמקדם אחדות והבנה הדדית.
סאם ודייב (באנגלית - Sam & Dave) היו צמד מוזיקלי אמריקאי ששר בסגנון הסול והרית'ם אנד בלוז, ופעל בין השנים 1961 ל-1981. בצמד היו חברים סאם מור (1935–2025) בעל קול הטנור ודייב פרייטר (1937–1988) בעל קול הבריטון / טנור.
הצמד היה ידוע בהופעותיהם החיות האנרגטיות, והם נחשבים לאחד המופעים הטובים ביותר בשנים בהם פעלו.
מוזיקאים רבים מסגנונות מוזיקליים שונים ציינו אותם כמקור השראה.
במיוחד המדובר באחים בלוז שיצרה תחייה של מוזיקת הנשמה בשנות ה-80, בהשפעה ברורה של סאם ודייב.
אחד מלהיטיהם הגדולים היה חידוש לשירם של סאם ודייב "Soul Man" ובהופעותיהם כללו הומאז'ים רבים לצמד.
על פי היכל התהילה של הרוק'נרול, סם ודייב היו צמד הסול המצליח ביותר, והביאו את צלילי מוזיקת הגוספל השחורה אל מוזיקת הפופ בסגנון ה"קריאה ותגובה" שלהם.
מלבד ארית'ה פרנקלין אף מופע סול בתקופה בה היו פעילים זכה להצלחה כה רבה במצעדים, לרבות עשרה סינגלים רצופים ב-20 הגדולים, ושלושה סינגלים רצופים ב-10 הגדולים.
הצלחה זו סייעה לסלול את הדרך לקבלת מוזיקת הסול על ידי קהל לבן, והשיר שלהם "Soul Man" היה אחד מהשירים הראשונים של להקה שחורה הכולל את המילה "סול" שהצליח במצעדים, וסייע להגדיר את הסוגה המוזיקלית.
השיר הוכר כאחד מהמשפיעים ביותר בחמישים השנה האחרונות על ידי היכל התהילה של פרסי הגראמי, היכל התהילה של הרוק'נרול (שמנציח את פעילות הצמד), מגזין רולינג סטון, ורשימת שירי המאה של ה-RIAA התאחדות חברות התקליטים של אמריקה.
השיר זכה בפרס הגראמי, ובשנת 2019 קיבלו סאם ודייב את פרס גראמי למפעל חיים.
סמואל יוסטון ג'ונס היה עורך דין ופוליטיקאי אמריקאי מלואיזיאנה, איש המפלגה הדמוקרטית, שכיהן כמושל לואיזיאנה ה-46 בשנים 1940–1944.
סאם ג'ונס נולד בעיירה מריוויל שבלואיזיאנה, וגדל בעיר דה רידר הסמוכה.
הוא היה בנם של רוברט וסוזאן "סוזי" (לבית פרייזר) ג'ונס.
במלחמת העולם הראשונה הוא שירת בצבא ארצות הברית, ורוב תקופת שירותו עברה עליו בקמפ בורגארד שבפיינוויל שבלואיזיאנה.
לאחר המלחמה הוא למד משפטים באוניברסיטת המדינה של לואיזיאנה שבבאטון רוז'.
לאחר מכן הוא עסק בעריכת דין בדה רידר, וב-1924 עבר ללייק צ'ארלס, שם הוא עסק בעריכת דין ושימש כעוזר פרקליט המחוז במשך תשע שנים.
ב-1921 היה ג'ונס נציג לוועידת החוקה של לואיזיאנה, ובשנים 1925–1934 היה עוזר התובע של המחוז השיפוטי ה-14.
ב-1934 נשא ג'ונס לאישה את לואיז גרמבל בויאר, ולשניים נולדו שני ילדים, רוברט ג.
ג'ונס , לימים חבר בית המחוקקים של לואיזיאנה, וקרולין ג'לקס ג'ונס.
הוא גם אימץ את שני בניה של אשתו מנישואיה הקודמים.
באוגוסט 1939 חבר ג'ונס לחברי הסיעה במפלגה הדמוקרטית שהתנגדה למדיניותו של המושל המנוח יואי לונג, כדי להתמודד לתפקיד בבחירות מול אחיו של לונג, ארל לונג.
אף על פי שבתחילה היסס, הסכים ג'ונס להתמודד, ורץ על בסיס מצע שבו הבטיח להשיב למדינה את הממשלה ההוגנת והיעילה לאחר השנים המושחתות של לונג.
במיוחד הוא הדגיש את השערוריות שבהן היה מעורב יורשו של יואי לונג על כס המושל, ריצ'רד לצ'ה.
בבחירות המקדימות הוביל ארל לונג, אך בתמיכת המועמד שהגיע למקום השלישי והתומך לשעבר של לונג, ג'יימס נואי שהיה ממורמר ממנו, ניצח ג'ונס בסיבוב השני והושבע כמושל לואיזיאנה.
בחודשיים הראשונים לכהונתו של ג'ונס כמושל ביטל בית המחוקקים את רוב הסמכויות שרוכזו במשרת המושל.
הם ביטלו חוקים שהתירו לממשלת המדינה לשמור על חשאיות פעולתן של מחלקות ממשל מסוימות, ביטלו את הסמכויות המיוחדות שהוקנו למשטרת המדינה ולמיליציה, יצרו מערכת של ביקורת מקדימה שעל פיה לא ניתן היה להעביר את כספי המדינה ללא סמכות מתאימה, והפרידו את הפוליטיקה ממועצת המפקחים של אוניברסיטת המדינה של לואיזיאנה.
בהמשך ארגן ג'ונס מחדש את ממשלת המדינה באמצעות תיקון לחוקת לואיזיאנה בו הופחת מספר המועצות, הסוכנויות והוועדות מ-175 ל-20. מערכת שירות ציבורי מקיפה הוגדרה גם היא בחוקה.
הוא הפחית את מספר עובדי המדינה מ-23,000 ל-15,000, הוריד את הוצאות הממשלה בכמה מיליוני דולרים, הוריד את אגרת הרישוי למכוניות מ-15 דולר ל-3 דולר, צמצם את החוב על איגרות חוב, והותיר את אוצר המדינה בעודף של 15 מיליון דולר.
תשלומי הרווחה הוגדלו ב-80 אחוזים, שכר המורים עלה ב-30 אחוזים, ומימון המדינה לבית הספר הציבוריים עלה ב-50 אחוזים.
בשל סעיף הגבלת הכהונה בחוקת לואיזיאנה, לא יכול היה ג'ונס להתמודד על תקופת כהונה נוספות כמושל, והוא סיים את תפקידו במאי 1944. הוא שב לעסוק בעריכת דין בלייק צ'ארלס.
סאם ג'ונס נפטר בלייק צ'ארלס ב-8 בפברואר 1978. הוא נטמן בבית הקברות פארק הזיכרון פריין שבעיר.
סאמודיבה (בפולנית: Samodiwa), סאמובילה או ויליה היא יצור המופיע במיתולוגיה הסלאבית.
ברוב המיתולוגיות הסלאביות, הסאמודיבה היא יצור דמוי אישה יפהפייה הגורמת למביטים בה לאובססיה ולאובדן יכולת שיפוט.
סאמודיבה כועסת מסוגלת להפוך ליצור מכוער דמוי ציפור, המסוגל לזרוק כדורי אש.
במיתולוגיות הדרום-סלאביות הסאמודיבה היא עלמה יפת תואר עם כנפיים שחורות, רגלי סוס, שיער ארוך ושמלה לבנה המכסה את רגליה.
לפי האגדה, אם אדם יגזול מהסאמודיבה את שמלתה הוא יוכל לשלוט בה.
הוויליות חיות בהרים ושולטות במקורות המים: אגמים, בארות ומעיינות.
אם מכעיסים סאמודיבה, יש ביכולתה לעצור את זרימת המים ולא לאפשר לאנשים לשתות מהם.
הוויליות ידידותיות לבני אדם, במיוחד לגברים, ועוזרות ליתומים.
ביכולתן של הוויליות לרפא מחלות.
ויליות אינן בנות אלמוות ואם הן מאבדות את כנפיהן הן הופכות לבנות תמותה רגילות.
יש גם גרסה האומרת שהויליות הן נערות שנהרגו שלא כדרך הטבע והפכו לרוחות מתות, שהן לוחמות חזקות.
הכפריים היו משאירים לויליות עוגות, פירות, ירקות ופרחים בתוך גזעי עצים ישנים, מאורות ובארות, מתוך פחד פן יפגעו הוויליות במקורות המים של הכפרים שבהם גרו.
הוויליות מאוזכרות מספר פעמים בסדרת ספרי הארי פוטר החל מהספר הרביעי.
פלר דלאקור, תלמידת בית הספר בובאטון, המתחרה בטורניר הקוסמים המשולש מטעם בית ספרה ומופיעה לראשונה בספר הרביעי, היא רבע סאמודיבה.
סאמוס הוא אי יווני במזרח הים האגאי, הממוקם מול חופי איוניה, ומהווה יחידה אזורית ורשות מוניציפלית נפרדת של יוון במחוז צפון הים האגאי.
סאמוס שייך לקבוצת האיים האגאיים הצפון מזרחיים, והוא בין הדרומיים בקבוצה.
האי ממוקם בדרום מפרץ קושדסי, ומופרד מהחוף הטורקי שבמזרחו על ידי מצר ים שרוחבו הוא כ-1.6 ק"מ.
מנהלתית, היחידה האזורית של סאמוס גובלת בטורקיה בצפון ובמזרח, קלימנוס בדרום, ואיקריה במערב.
לפי סטראבון, שם האי הגיע מהמילה הפיניקית ל"גבוה".
המשורר אסיוס איש סאמוס מספר בשירתו האפית שלפויניקס נולדו אסטיפלאיה ואירופה הפיניקיות, שאמם הייתה פרימדה בת אוינאוס .
אסטיפלאה הולידה מפוסידון את אנקאיוס ששלט על הללגים , והוא לקח לאישה את סאמיה , בתו של נהר מאיאנדרוס, והוליד איתה בת אחת וארבעה בנים, ביניהם סאמוס.
בעת העתיקה נולדו באי אפיקורוס, אריסטרכוס ופיתגורס (ממוצא פיניקי).
סאמוס הייתה מרכז תרבות יווני שהגיע לשיא פריחתו בתקופתו של פוליקרטס, במאה ה-6 לפנה"ס, עת הוקמו בה מקדש ההראיון הענק והפיתגוריון.
לפי פאוסניאס (המאה ה-2), העץ המקודש העתיק ביותר בעולם היווני היה עץ וויטקס בהראיון של סאמוס.
במהלך ההיסטוריה נשלט האי בידי אימפריות רבות (פרסים, סלוקים, רומאים, ביזנטים, עות'מאנים), וצורף ליוון רק במרץ 1913. בתחילת יוני 1925 התחוללה באי מרידה אשר הובילה לתפיסת השלטון ביוון על ידי הגנרל פנגלוס.
האי נתפס על ידי המורדים במרד הכושל של מרץ 1935.
במהלך מלחמת העולם השנייה נכבש האי על ידי גרמניה הנאצית.
שטח האי הוא 468 קילומטרים רבועים ואוכלוסייתו מונה, נכון ל-2011, 32,977 נפשות.
היישוב הגדול ביותר באי, המשמש כבירת היחידה האזורית, הוא עיר הנמל סאמוס.
העיר השנייה בגודלה היא ואת'י, הצמודה לעיר סאמוס.
האי היה במוקדן של מספר רעידות אדמה חזקות.
ביולי 1875 נהרסו ברעידת אדמה 150 בתים ועשרה אנשים נהרגו.
רעש אדמה נוסף פקד את האי בשנת 1904.
כחלק ממורשתו של פיתגורס יליד האי נהוגה באי עד היום מכירה לתיירים של מה שידוע כגביע פיתגורס (או כוס ה'צדק'), הנחשב כהמצאה של פיתגורס.
ההראיון והפיתגוריון הם אתרי מורשת עולמית מאז שנת 1993.
אתר הקבורה מתקופת הברונזה בסאמאלאהדנמקי (פינית Sammallahdenmäen pronssikautiset röykkiöhaudat; שוודית Bronsåldersgravrösena i Sammallahdenmäki) ליד העיר לאפי בדרום-מזרח פינלנד הוא אתר קבורה השוכן על גבעה ומתוארך לתקופה שבין שנת 1500 לפנה"ס ועד 500 לפנה"ס.
כשהאתר היה פעיל הוא שכן לחופי מפרץ בוטניה אך נסיגת מי הים הביאה לכך שכיום הוא מרוחק ממנו מרחק של כ-15 ק"מ.
המקום הנחשב לאתר הקבורה מתקופת הברונזה החשוב בסקנדינביה, הוכרז בשנת 1999 כאתר מורשת עולמית.
אתרי תרבות הברונזה באזור השתרעו לאורך חופיה המערביים של פינלנד ובאיי הארכיפלג במפרץ בוטניה.
התרבות פרחה במחצית השנייה של האלף ה-2 לפנה"ס ובמחצית הראשונה של האלף ה-1 לפנה"ס, וחפצי ארד נמצאו באזור בשפע למרות שארד הוא סגסוגת של נחושת ובדיל שאינם מצויים באדמות המקום, ועל כן הובאו אליו ממרחקים.
ערכם ההיסטורי והתרבותי של הממצאים רב בשל כך שהם נקשרו לאתרי קבורה ופולחן דוגמת תילי אבנים (Cairn) וקברים אחרים.
למעלה מ-3000 תילי אבנים הוקמו מסלעים במקומות הצופים אל הים לאורך חופי פינלנד.
הם מכילים שרידי אדם שנקברו במקום או שנשרפו לצד חפצים שונים שהושמו בקברים.
אתר הקבורה על גבעת סאמאלאהדנמקי הוקם על ידי כת עובדי השמש.
האתר משתרע לאורך קו הרכס והמורדות העליונים של גבעה באורך 700 מטר.
בתחילה הייתה הגבעה במקום קרחת מעצים, ועל כן נשקף ממנה נוף אל הים והיא הייתה חשופה אל אור השמש מכל כיווניה.
במקום 33 תילי אבנים המסמנים קברים, וזהו אתר הקבורה הגדול מסוגו בפינלנד.
28 מתילי האבנים מתוארכים בוודאות לתקופת הברונזה המוקדמת למרות שבאתר זה לא נמצאו חפצי ארד.
תילי האבנים נבנו מסלעי גרניט שנחצבו במורדות הגבעה או שנמצאו במקום עצמו, והם מסווגים למספר קבוצות בהתאם לצורתם וגודלם - תילים קטנים ונמוכים, תילי אבנים גדולים ותילים עגולים מוקפים בקירות העשויים מסלעי אבן.
שניים מהתילים במקום היו בין ארבעת התילים הראשונים שנחקרו באתר בשנת 1891 ונחשבים ליוצאי דופן:
"תל האבנים הארוך של הוילו" (Huilun pitkä raunio) בנוי בצורת אליפסה באורך של 24 מטר וברוחב של כ-8 מטר.
הוא הורחב בשלוש הזדמנויות ולא נמצאו בו שרידי עצמות אלא פחם עץ ותו לא.
תל "רצפת הכנסייה" (Kirkonlaatia) בנוי בצורת מלבן.
אורכו 16 מטר, רוחבו 9 מטר וגובהו חצי מטר.
הוא שטוח ונעדר קיר חיצוני ושכבת האבנים שבו דקה יותר במרכזו.
חפירות בתל זה גילו מבנה פנימי שייעודו אינו ברור.
סאמבראוטאס (Sembrouthes) היה מלך אקסום.
הוא ידוע בזכות כתובת ביוונית שנמצאה בדקי-מהרי שבאריתריאה, ומתוארכת לשנה ה-24 לעלייתו לשלטון.
הוא השליט הידוע הראשון שהשתמש בתואר "מלך המלכים" בשטחים שמאוחר יותר נשלטו על ידי קיסר אתיופיה.
מואנרו-הי ממקם את תקופת שלטונו בין דבח ודטוונס, לשנת 250 לערך.
Hahn, במסגרת מחקר שפורסם בשנת 1983, ממקם את סאמבראוטאס במאה ה-4, בין אפילאס ואזנה, ומזהה אותו עם אוסאנאס (או "אלה אמידה).
מואנרו-הי גם טוען כי ייתכן שסאמבראוטאס הוא מי שחקק את כתובת מונומנטום אדוליטנום.
סאמולי ארו (פינית: Samuli Aro; נולד ב-11 באפריל 1975 בג'ארבנפה שבדרום פינלנד) הוא רוכב מרוצי אופנועי אנדורו פיני שזכה חמש פעמים בתואר אלוף עולם באנדורו וחמש פעמים ניצח, כשהוא רוכב במסגרת נבחרת פינלנד, את מרוץ אנדורו ששת הימים הבינלאומי (ISDE).
ארו החל להתחרות בשנת 1989 בתחום המוטוקרוס המקצועי והתחרה בתחום זה בלבד במשך 9 שנים.
ב-1998 החל להתחרות גם באליפות העולם באנדורו (World Enduro Championship).
הוא זכה בתואר הראשון שלו בשנת 2002 כשהוא רוכב בחסות קבוצת הוסקוורנה.
בשנת 2003 עבר לרכב עבור KTM וסיים במקום השני אחרי סטפן מרימן, רוכב קבוצת הונדה.
שנה לאחר מכן ב-2004, זכה בתואר אלוף העולם בקטגוריית E3. ב-2005 ו-2006 גרף ארו גם את אליפות קטגוריית ה-E2. ב-2007 סיים במקום השני אחרי מיקה אהולה, וב-2008 זכה שוב בתואר האליפות ב-E3. בכך הפך ארו לאחד מהרוכבים היחידים שמחזיקים בחמישה גביעי אליפות עולם באנדורו.
סיכום הישגים באנדורו ששת הימים הבינלאומי
עונה קטגוריה נבחרת מיקום סופי 1999 גביע העולם פינלנד 1 2000 גביע העולם פינלנד 18 2001 גביע העולם פינלנד 16 2002 גביע העולם פינלנד 1 2003 גביע העולם פינלנד 1 2004 גביע העולם פינלנד 1 2005 גביע העולם פינלנד 2 2006 גביע העולם פינלנד 1
לאחר שהתחרה במהלך עונת 2009, בשורות קבוצת המרוצים הרשמית של KTM בקטגוריית ה-E3 של אליפות העולם באנדורו על גבי אופנוע שתי פעימות בנפח 300 סמ"ק, פרש ארו ממרוצים.
ב-2010 חתמה עמו KTM הסכם להמשך ייצוג היצרנית באירועים שונים ברחבי העולם למטרות קידום מכירות ויחסי ציבור.
באוקטובר 2010 הגיע סאמולי ארו לישראל, בהזמנתה של היבואנית המקומית, להשתתפות בהפנינג KTM שנערך במשך 3 ימים ברחבי הארץ.
במסגרת האירועים, השתתף ארו עם רוכבי השטח המקומיים בקורס רכיבת מרוצים וכן ברכיבה משותפת עימם במסלולי השטח שבצפון ובדרום הארץ.
סאמגוק יוסה (קוריאנית 삼국유사, מכונה גם מזכרות משלוש הממלכות של קוריאה) הוא אוסף של סיפורי עם ורשומות היסטוריות של קוריאה, המתייחסות בעיקר לשלוש הממלכות של קוריאה, אך גם לממלכות אחרות באותה תקופה ולתקופות לפני כן ואחרי כן.
הסאמגוק יוסה והסאמגוק סאגי הם שני המקורות העיקריים להיסטוריה הקדומה של קוריאה והסאמגוק יוסה הוא המקור הקדום ביותר לרבות מהמיתוסים של ימיה הקדומים של קוריאה.
הסאמגוק יוסה נכתב בסינית קלאסית, ונערך לפחות חלקית על ידי הנזיר הזן בודהיסטי איריאון, לקראת סוף המאה ה-13 (בשנת 1279 או 1281).
הסאמגוק יוסה כמו הסאמגוק סאגי נכתב מנקודת מבט על של אזרח ממלכת קוריו הרואה בה ממשיכה של ממלכת שילה ולא של גוגוריו ורוב החומר בה מתייחס לממלכת שילה ורק מיעוט מתייחס לגוגוריו ופקצ'ה.
הסאמגוק יוסה והסאמגוק סאגי הסתמכו על גו סאמגוק סא, מקור עתיק על ההיסטוריה של שלוש הממלכות שאינו קיים היום.
עם זאת, בניגוד לסאמגוק סאגי שנכתב מנקודת מבט פרו סינית, הסאמגוק יוסה מבטא לאומיות קוריאנית.
בניגוד לסאמגוק סאגי שנכתב כמאה שנה קודם לכן שהוא בעל אופי עובדתי, הסאמגוק יוסה מתמקד באגדות עם וביוגרפיות מראשית ההיסטוריה של קוריאה.
עם זאת, הסאמגוק יוסה מכיל טבלה כרונולוגית אשר במקרים רבים מדויקת יותר מזאת של הסאמגוק סאגי.
הסאמגוק יוסה מכיל את האגדה של טאנגון ופואמות של היאנגה, היצירות הראשונות שנכתבו באופן פונטי בקוריאנית.
סאמו (בצ'כית: Samo, בפרנקית: Samo או Samon, נולד בסביבות 600 - מת בסביבות 659/658) היה השליט הידוע הראשון של ממלכה סאלבית כלשהי, במקרה זה במרכז אירופה.
לפי הכרוניקה של פרדגריוס, המקור היחיד בן זמנו, היה סאמו סוחר פרנקי שאיחד מספר שבטים סלאבים במאבק נגד הפשיטות של שודדים ובאיום האווארים השכנים.
בזכות גבורתו וכישורי הפיקוד שהפגין בקרב, נבחר סאמו ל"מלך הסלאבים" .
הישות המדינית "ממלכת סאמו" , שהקים בערך בשנים 624-623, השתרעה בגבול המזרחי של מרכז אירופה, באזור הדרומי של הנהר מוראבה, שכלל את מוראביה, אוסטריה תחתית ודרום מערב סלובקיה ועד לצפון סלובניה של ימינו.
גודלה המדויק של הממלכה שנוי במחלוקת.
יש סבורים כי הישות המדינית של סאמו הייתה יותר מעין ברית שבטים או דרגה גבוהה יותר של קונפדרציה של שבטים או קונפדרציה של מספר נסיכויות (ducates) פחות או יותר אוטונומיות.
בשנת 631 הגן סאמו בהצלחה על ממלכתו מול מתקפת המלך הפרנקי דגוברט הראשון בקרב וגסטיסבורג , שנמשך שלושה ימים.
גורל ממלכתו של סאמו אחרי מותו בסביבות השנים 658–659 לוט בערפל.
המקורות הכתובים על סאמו וממלכתו הם דלילים.
העדות בת זמנו היחידה המדווחת על האירועים היא הכרוניקה של פרדגריוס (בפרק 48: 4, 48;48).
חלקה השני, שבו כתובה ההיסטוריה של הפרנקים בשנים 584 עד 623 או 643, משמש מקור עיקרי לתולדות הפרנקים באותה תקופה.
הבעיתיות בכרוניקה זו נובעת מהיותה כתובה אך ורק מנקודת המבט הפרנקית בעוד אירועים שלא נוגעים ישירות לאימפריית הפרנקים אינם זוכים לאזכור ואין בנמצא מקור מתקן כלשהו העשוי לשקף את נקודת המבט הסלאבית.
כל המקורות האחרים שואבים השראה ממנה והם מאוחרים יותר.
המדובר בכרוניקה "גסטה דגוברטי" ("מעשי דגוברט הראשון, מלך הפרנקים", Gesta Dagoberti I.
regis Francorum) שחוברה במנזר סן דני ליד פריז בשליש הראשון של המאה ה-9, ובראש ובראשונה הספר "המרת דתם של הבווארים והקרינתים" ("קונברסיו בגואריורום אט קאראנטנורום") שנכתב בזלצבורג, מרכז של הכמורה הבווארית, והמושפעת ברוב חלקיה על ידי ה"גסטה דגוברטי".
בכרוניקה של פרדגריוס (4,48) מוזכר "אדם בשם סאמו, בן הלאום הפרנקי, מן החבל "סנונאגו" (homo nomen Samo, natione Francos, de pago Senonago).
משפט טעון תרגומים ופירושים שונים.
בימינו ההנחה הרווחת היא שסנונאגו, מקור משפחתו של סאמו, היא העיירה סנס במחוז יון, דרומית-מזרחית מפריז.
השם "סאמו" יכול להיות בעל שורשים קלטים, וייתכן כי האיש היה תושב גאלו-רומאי של הפרובינקיה גאליה, שהיוותה במאה ה-7 את גרעין הממלכה הפרנקית.
לפי השערות אחרות, פחות סבירות, היישוב סנונאגו הוא סואני או זאלגאו.
לפי כמה מקורות, הביטוי "בן הלאום הפרנקי" עשוי להתפרש במאה ה-7 כתושב של הממלכה הפרנקית הרב-אתנית.
יש גם סברות, אמנם מנוגדות לעדות הכרוניקה של פרדגאר, לפיהן היה סאמו האיש או שמו סלבי והמסתמכות על פרטים גאוגרפיים מתוך Conversio Bagoariorum et Carantonorum.
המובן של "סאמו" בשפות סלביות יכול להיות של "אדון" או "שליט יחיד", מן השורש סאם – "עצמו".
עוד תאוריה קישרה את השם סאמו לשם ממוצא עברי "שמואל", "סמואל".
עדיין התאוריה הקלטית נחשבת הסבירה ביותר.
הסלבים התיישבו בסלובקיה הדרומית של היום לכל המאוחר בסביבות שנת 500, במהלך המאה השישית התיישבו גם במורסיה, בצפונה של אוסטריה התחתית, בצפון-מערב בוהמיה, בקרינתיה, במזרח טירול, באזור זלצבורגר לונגאו, בשטיריה, בצפון סלובניה ובצפון קרואטיה.
הם התפזרו גם ברחבי הונגריה של היום.
אזורי הדנובה האמצעית היו אז בשליטת הלונגוברדים והגפידים.
מדרום גבלו אזורים אלה עם האימפריה הביזנטית, ממזרח ומצפון להם חיו ללא יוצא דופן אוכלוסיות סלביות, וממערבם נמצאה האימפריה הפרנקית.
בשנת 567 הגיעו לאזור השבטים הנוודים של האווארים ופלשו למזרח הונגריה של היום.
בברית עם הלונגוברדים הם הכו בגפידים וחיסלו את ישותם המדינית העצמאית.
בשנת 568 הם דחפו גם את הלונגוברדים דרומה אל צפון-איטליה, התיישבו במערב הונגריה של היום והקימו שם "קגנות" (ח'אנות).
הממלכה האוורית שעבדה בשלהי המאה השישית את התושבים הסלבים בפנים הארץ ובאזורי הספר.
הטקסט של הכרוניקה של פרדגאר מתייחס, בין השאר, לשנת 623/624, השנה ה-40 לשלטונו של המלך הפרנקי כלותאר השני.
באותה שנה יצא הסוחר (negucians) סאמו למסע אל "הסלבים המכונים ונדים".
למרות האיסור של השלטון הפרנקי, בדומה לסוחרים אחרים מגאליה, שיירתו נשאה, ככל הנראה, בעיקר כלי נשק המיועדים לסלבים.
השיירה הייתה מוגנת ומלווה בלוחמים.
ההשערה שסאמו היה סוחר עבדים ושמטרת מסעו הייתה קניית עבדים סלבים אינה מאוששת במקורות.
באותה תקופה מרדו הסלבים בשליטים האווארים.
מורת רוחם נבעה מכך שנכפה עליהם להשתתף במלחמות של האווארים תמיד בשורות הראשונות החשופות ביותר, האווארים גבו מהם מיסים כבדים ובימי החורף נהגו מדי שנה ושנה לשהות בקרבתם ולהתעסק עם נשותיהם ולעבר אותן.
רבים בקרב המורדים היו בנים לאבות אווארים ולאמהות סלביות.
המרד פרץ בדיוק כשהאווארים היו עסוקים בניסיון לכבוש את קונסטנטינופול, בירת האימפריה הביזנטית, בברית עם הפרסים הסאסאנים ועם הסלבים הדרומיים.
בסופו של דבר בשנת 626 נחלו האווארים תבוסה ליד קונסטנטינופול.
סאמו ואנשיו הצטרפו למרד הסלבים נגד האווארים.
לפי הכרוניקה של פרדגאר, הוכיח סאמו יכולות צבאיות והוביל את הסלבים לניצחון.
נשאלה השאלה אם תרומתו להצלחה הצבאית של הסלבים הייתה אישית בתור מפקד או לוחם מוכשר או באמצעות הלוחמים שליוו אותו וכלי הנשק שהביא וקשריו עם המלך הפרנקי.
לפי הכרוניקה של פרדגאר, מתוך התלהבות על חלקו בקרב, בחרו הסלבים בסאמו כמלכם (rex), כלומר תואר זהה לזה של שליט הממלכה הפרנקית.
לא מן נמנע גם שסאמו נשלח לשליחות זו על ידי דגוברט הראשון, בנו של כלותאר, שמילא אז את התפקיד של מלך משנה באוסטרזיה.
ייתכן גם כי סאמו היה "מועמד פשרה" שמסביבו התאחדו רוב מנהיגי הסלאבים.
על ידי בחירת מנהיג זר אפשר היה להרגיע את היריבויות בין המנהיגים הילידים.
סאמו הסתגל מהר למדי לסביבה התרבותית החדשה.
לפי הכרוניקה של פרדגאר, נשא 12 נשים סלביות והוליד מהן 22 בנים ו-15 בנות.
ייתכן כי דרך "נישואים פוליטיים" דאג להבטיח קשרים טובים עם מנהיגי שבטים שונים.
תחת הנהגתו נחלו הסלאבים עוד ניצחונות במאבקם נגד האוורים.
הכרוניקה של פרדגאר מזכירה כאמור את הממלכה של סאמו רק בהקשר תולדות הפרנקים.
כך למשל, היא מציינת שאחרי שחרור פנוניה משלטון האוורים, הגיעו לאזור סוחרים פרנקים נוספים.
בשנת 632/631 קבוצה של סוחרים פרנקים נשדדה ונרצחה על ידי סלאבים.
המלך דגוברט ניצל את ההזדמנות על מנת ליזום מדיניות פעילה במזרח-מרכז אירופה.
הוא שיגר שליחים אל ממלכתו של סאמו עם דרישה לפיצויים על הגנבה ועל הרציחות.
אולם המשא ומתן שניהל בשמו השגריר סיכאריוס לא עלה יפה:
באותה שנה יצא דגוברט למסע צבאי נגד הממלכה של סאמו, בראש ברית של שלושה או ארבעה צבאות.
הכרוניקה של פרדגאר אינה מתייחסת מאוחר יותר לצבא הרביעי.
אלמאנים, ובראשם הדוכס כרודוברט, תקפו את פאתי הממלכה.
הלונגוברדים הפריולאנים תקפו, קרוב לוודאי, מדרום, וכבשו את "האזור זליה" (regio Zellia), כנראה עמק גייל (גיילטאל) בקרינתיה.
החיל הראשי, של אוסטרזיה, ייתכן בפיקודו של דגוברט עצמו, חדר אל לב לבה של הממלכה.
עם זאת כל הצבאות הללו לא הצליחו להתאחד.
בעוד שהצבאות השוליים יותר הצליחו בהתחלה להשיג ניצחונות ולתפוס שבויים רבים, הצבא האוסטראזי נוצח אחרי שלושה ימים של מצור על ישוב בשם ווגאסטיסבורג, שמיקומו אינו ידוע בימינו.
לוחמיו של דגוברט הצטרכו להימלט והשאיר מאחוריהם את כל נשקם ואוהליהם.
תחת הנהגתו של סאמו ביצעו הסלאבים כמה פשיטות בתורינגיה ובמזרח ממלכת הפרנקים.
דרוואן , מנהיג הסורבים שבאזור אלבה-זאלה, שהיה בן חסות של הפרנקים, נטש אותם לבסוף והצטרף לסאמו.
אזכורו זה של דורבן הוא למעשה המקור הראשון המעיד על קיומם של סלאבים מצפון להרי הבצר.
ייתכן שגם מערב בוהמיה ואזור "בוואריה סלאביקה" בצפון-מזרח בוואריה היו חלק מממלכתו של סאמו.
בגלל הפשיטות הסלאביות לממלכתו, נאלץ דגוברט לנקוט באמצעים להגנת גבולה המזרחי.
בשנת 633 הוא מינה את בנו סיגיברט השלישי למלך אוסטראזיה.
נוכח העדר מידע בהמשך על ממלכתו של סאמו, לא ידוע שוב על עימותים בינה ובין הפרנקים לפני מותו של סאמו.
שלטונו ארך כ-35 שנים ולכן משערים כי הוא מת בשנת 658.
מפני שב-150 השנים הבאות (633/658-791) לא קיימים מקורות כתובים בצ'כיה וסלובקיה של היום, גורל הממלכה של סאמו אחרי מות המנהיג לוטה בערפל.
על סמך ממצאים ארכאולוגיים ידוע כי בסביבות שנת 650 שבו האווארים לדרום סלובקיה של היום ובמאה ה-8 גם לדרום מוראביה שם חיו לצידם של הסלאבים.
לעומת זאת הסלאבים באזורים הצפוניים והמערביים היו עצמאיים ביחס לאווארים.
אחרי מות דגוברט בשנת 639 ממלכת הפרנקים הייתה שרויה במשבר, כך שהפרנקים הפסיקו אז להוות איום על שכניהם הסלאבים.
ייתכן גם שמבנים פוליטיים אחדים של ממלכתו של סאמו נשארו שרירים וקיימים.
המקורות הכתובים הראשונים הופיעו בשלהי המאה ה-8 בקשר למאבקם של הפרנקים בהנהגתו של קארל הגדול נגד האווארים (788/791-796/803) שהסתיים בשנים 799 או 802–803 בתבוסת האחרונים.
במלחמה זו קיבל קארל הגדול סיוע ישיר מהסלאבים (למשל בשנים 791 ו-795).
מצד שני הסלאבים ניהלו גם מאבק עצמאי משלהם (למשל ב-infestationes Sclavorum" 802–805")
בתקופה זו התקיימו במרחב הדנובה האמצעית שתי נסיכויות סלאביות, של מוראביה ושל ניטרה - מוראביה הגדולה.
הקשר - המשכיות ההתיישבות והתרבות - ביניהן ובין הממלכה של סאמו נותר עדיין עלום והוא מהווה אתגר חשוב לארכאולוגים
המשכיות זו יכלה אולי ליצור את התנאים הכלכליים והחברתיים להקמת שתי הנסיכויות, ולייסודה של מוראביה הגדולה.
תומכת בהשערה זו העובדה שהסלאבים במוראביה וסלובקיה - להבדיל מהסלאבים בבוהמיה ובפולין, לא נשאו בימי הקמת מוראביה הגדולה שמות של שבטים אלא נודעו אך ורק כמורבים או סלאבים מורבים או "סלובנים " (slověn).
כך לדוגמה, המינוח אצל "הגאוגרף הבווארי" (Geographus Bavarus) מן המאה ה-9, המעיד כי היו קיימים באזור מבני שלטון מספיק איתנים כדי שיוכלו להיות יורשים לממלכה של סאמו.
מצד שני, בעיני החוקרים הגרמנים, הישות המדינית של סאמו התפוררה אחרי מותו ולא השאירה מסורת פעילה ארוכת ימים.
לפיהם לא היו המבנים הכלכליים והחברתיים באזור מספיק מתקדמים כדי לאפשר השרדותה של ישות פוליטית מסוג הממלכה של סאמו.
המיקום המדויק של ממלכת סאמו אינו ברור דיו.
זאת מפני המחסור במקורות כתובים ואי אחידות בתיארוך של הממצאים הארכאולוגיים.
פרסומיהם של מיכל לוטובסקי ונדיה פרופנטובה, המבוססים בעיקר על המחקרים שנערכו על ידי יאן דקאן ואחרים בשנות ה-60 וה-70 של המאה ה-20.
מרכז הממלכה נמצאה במוראביה של ימינו ובשטחים הסמוכים מאוסטריה התחתית ובמערב סלובקיה .